CELEX: 32016R0055
Language: sk
Date: 2016-01-19 00:00:00
Title: Nariadenie Komisie (EÚ) 2016/55 z 19. januára 2016, ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o používanie určitých aromatických látok (Text s významom pre EHP)

20.1.2016   
            
            
               SK
            
            
               Úradný vestník Európskej únie
            
            
               L 13/43
            
         NARIADENIE KOMISIE (EÚ) 2016/55
   z 19. januára 2016,
   ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o používanie určitých aromatických látok
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1334/2008 zo 16. decembra 2008 o arómach a určitých zložkách potravín s aromatickými vlastnosťami na použitie v potravinách a o zmene a doplnení nariadenia Rady (EHS) č. 1601/91, nariadení (ES) č. 2232/96 a (ES) č. 110/2008 a smernice 2000/13/ES (1), a najmä na jeho článok 11 ods. 3,
   so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
   keďže:
   
               (1)
            
            
               V prílohe I k nariadeniu (ES) č. 1334/2008 je stanovený zoznam Únie obsahujúci arómy a východiskové materiály na použitie v potravinách, ako aj podmienky ich používania.
            
         
               (2)
            
            
               Vykonávacím nariadením Komisie (EÚ) č. 872/2012 (3) sa prijal zoznam aromatických látok, ktorý sa zapracoval do časti A prílohy I k nariadeniu (ES) č. 1334/2008.
            
         
               (3)
            
            
               Uvedený zoznam možno aktualizovať v súlade so spoločným postupom, ktorý sa uvádza v článku 3 ods. 1 nariadenia (ES) č. 1331/2008, a to buď na podnet Komisie, alebo na základe žiadosti zo strany členského štátu alebo zainteresovanej strany.
            
         
               (4)
            
            
               V časti A zoznamu Únie sú uvedené aromatické látky, ktoré prešli procesom hodnotenia a ku ktorým nie sú priradené žiadne poznámky pod čiarou, a aromatické látky v štádiu hodnotenia, ku ktorým sú v uvedenom zozname priradené poznámky pod čiarou 1 až 4.
            
         
               (5)
            
            
               Európsky úrad pre bezpečnosť potravín (EFSA) dokončil proces hodnotenia 5 látok, ktoré sú v súčasnosti uvedené v zozname ako aromatické látky v štádiu hodnotenia. Úrad EFSA posúdil uvedené aromatické látky v rámci týchto skupinových hodnotení: hodnotenie FGE.12rev5 (4) (látky FL 07.041 a 07.224), FGE.63rev2 (5) (látky FL 07.099 a 07.101) a hodnotenie FGE.312 (6) (látka FL 16.126). Úrad EFSA dospel k záveru, že tieto aromatické látky nepredstavujú pri odhadovanej miere ich príjmu v strave žiadne bezpečnostné riziko.
            
         
               (6)
            
            
               Úrad EFSA v rámci svojho hodnotenia vyjadril pripomienky ku špecifikácii niektorých z uvedených látok. Tieto pripomienky sa týkajú názvov, čistoty alebo zloženia látok FL s týmito číslami: 07.041, 07.224 a 07.099. Tieto pripomienky by sa mali zahrnúť do zoznamu.
            
         
               (7)
            
            
               Zoznam Únie uvedený v nariadení (ES) č. 1334/2008 je určený len na regulovanie používania aromatických látok, ktoré sa pridávajú do potravín na dodanie alebo úpravu vône a/alebo chute. Látka FL 16.126 by sa mohla pridávať do potravín aj na iné účely, než je dodanie arómy, a na takéto použitia sa naďalej vzťahujú iné predpisy. Týmto nariadením sa stanovujú podmienky používania, ktoré sa týkajú výlučne jej používania ako aromatickej látky.
            
         
               (8)
            
            
               Aromatické látky posúdené v rámci uvedených hodnotení by sa mali zahrnúť do zoznamu ako látky, ktoré už prešli procesom hodnotenia, a to tak, že sa v príslušných záznamoch v zozname Únie odstránia poznámky pod čiarou 1 a 2.
            
         
               (9)
            
            
               Časť A prílohy I k nariadeniu (ES) č. 1334/2008 by sa preto mala zodpovedajúcim spôsobom zmeniť.
            
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Časť A prílohy I k nariadeniu (ES) č. 1334/2008 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej Únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. januára 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 354, 31.12.2008, s. 34.
   
      (2)  Ú. v. EÚ L 354, 31.12.2008, s. 1.
   
      (3)  Vykonávacie nariadenie Komisie (EÚ) č. 872/2012 z 1. októbra 2012, ktorým sa prijíma zoznam aromatických látok stanovený nariadením Európskeho parlamentu a Rady (ES) č. 2232/96 a zapracúva sa do prílohy I k nariadeniu Európskeho parlamentu a Rady (ES) č. 1334/2008 a ktorým sa zrušuje nariadenie Komisie (ES) č. 1565/2000 a rozhodnutie Komisie 1999/217/ES (Ú. v. EÚ L 267, 2.10.2012, s. 1).
   
      (4)  Vestník EFSA (EFSA Journal) (2014) 11(12): 3911.
   
      (5)  Vestník EFSA (EFSA Journal) (2014) 11(4): 3188.
   
      (6)  Vestník EFSA (EFSA Journal) (2013) 11(10): 3404.
   
      PRÍLOHA
      Časť A prílohy I k nariadeniu (ES) č. 1334/2008 sa mení takto:
      
                  1.
               
               
                  Zápis týkajúci sa FL 07.041 sa nahrádza takto:
                  
                              „07.041
                           
                           
                              beta-izometylionón
                           
                           
                              79-89-0
                           
                           
                               
                           
                           
                              650
                           
                           
                              zmes izomérov (E formy/Z formy) (50 – 70 % E formy a 30 – 50 % Z formy)
                           
                           
                               
                           
                           
                               
                           
                           
                              EFSA“
                           
                        
            
                  2.
               
               
                  Zápis týkajúci sa FL 07.099 sa nahrádza takto:
                  
                              „07.099
                           
                           
                              6-metylhepta- 3,5-dién- 2-ón
                           
                           
                              1604-28-0
                           
                           
                              1134
                           
                           
                              11143
                           
                           
                              zmes stereoizomérov (E formy/Z formy): 60 – 90 % E formy
                           
                           
                               
                           
                           
                               
                           
                           
                              EFSA“
                           
                        
            
                  3.
               
               
                  Zápis týkajúci sa FL 07.101 sa nahrádza takto:
                  
                              „07.101
                           
                           
                              4- metylpent- 3-en- 2-ón
                           
                           
                              141-79-7
                           
                           
                              1131
                           
                           
                              11853
                           
                           
                               
                           
                           
                               
                           
                           
                               
                           
                           
                              EFSA“
                           
                        
            
                  4.
               
               
                  Zápis týkajúci sa FL 07.224 sa nahrádza takto:
                  
                              „07.224
                           
                           
                              trans-1-(2,6,6-trimetyl-1-cyklohexén-1-yl)-2-butén-1-ón
                           
                           
                              23726-91-2
                           
                           
                               
                           
                           
                               
                           
                           
                              aspoň 90 %; sekundárne zložky: 2 – 4 % alfa-damaskonu a 2 – 4 % delta-damaskonu
                           
                           
                               
                           
                           
                               
                           
                           
                              EFSA“
                           
                        
            
                  5.
               
               
                  Zápis týkajúci sa FL 16.126 sa nahrádza takto:
                  
                              „16.126
                           
                           
                              3-[(4-amino-2,2-dioxido-1H-2,1,3-benzotiadiazín-5-yl)oxy]-2,2-dimetyl-N-propylpropánamid
                           
                           
                              1093200-92-0
                           
                           
                              2082
                           
                           
                               
                           
                           
                               
                           
                           
                              Obmedzenia pri používaní ako aromatická látka:
                              
                                           
                                       
                                       
                                          v kategórii 1 – najviac 3 mg/kg;
                                       
                                    
                                           
                                       
                                       
                                          v kategórii 3 – najviac 5 mg/kg;
                                       
                                    
                                           
                                       
                                       
                                          v kategórii 5 – najviac 15 mg/kg;
                                       
                                    
                                           
                                       
                                       
                                          v kategórii 5.3 – najviac 30 mg/kg;
                                       
                                    
                                           
                                       
                                       
                                          v kategórii 5.4 – najviac 10 mg/kg;
                                       
                                    
                                           
                                       
                                       
                                          v kategórii 6.3 – najviac 15 mg/kg;
                                       
                                    
                                           
                                       
                                       
                                          v kategórii 7 – najviac 10 mg/kg;
                                       
                                    
                                           
                                       
                                       
                                          v kategórii 12 – najviac 10 mg/kg;
                                       
                                    
                                           
                                       
                                       
                                          v kategórii 14.1 – najviac 5 mg/kg.
                                       
                                    
                                           
                                       
                                       
                                          V kategórii 16, okrem výrobkov zahrnutých v kategórii 1, 3 a 4 – najviac 5 mg/kg.
                                       
                                    
                           
                               
                           
                           
                              EFSA“